আমরা ঈদের সময় আব্বু-আম্মুর কাছে থেকে শুধু নিয়েই থাকি। কখনো কি আব্বু-আম্মু, দাদা-দাদী কিংবা পরিবারের অন্য কাউকে কোন গিফট কিনে দিয়েছি? এটাও কিন্তু ঈদের খুশি অনেকখানি বাড়িয়ে দেয়। হয়তো বলবে, আমরা কি চাকরি করি? টাকা রোজগার করি? তাহলে আমরা কোথা থেকে কিনে দেব? হ্যাঁ কাজটা কিন্তু বেশ কঠিন। নিজেই বাবা-মা’র কাছে থেকে নিচ্ছি সেখানে দিব কিভাবে? কিন্তু ইচ্ছা থাকলে উপায় হয়। যদি ঈদের আগে থেকেই কিছু কিছু টাকা জমানো যায়। আমার প্রতিদিনের টিফিন থেকে, রিকশাভাড়া থেকে, কেউ গিফট করলো সে টাকাটা খরচ না করেও কিন্তু টাকা জমানো যায়। এভাবে সামান্য কিছু টাকা জমিয়েও একটা গিফট কেনা যায়। সেটা হতে পারে একটা টুপি। একটুখানি আতর। একটা সুন্দর রুমাল। একটা স্যান্ডো গেঞ্জি কিংবা আম্মুর জন্য ছোট-খাটো কোন পারফিউম। এতে কিন্তু ঈদের আনন্দটা আরো বেশি গভীর হয়ে উঠবে। আমাদেরও দেবার অভ্যাসটা গড়ে উঠবে এবং আব্বু-আম্মুর মনটাও প্রশান্তিতে ভরে উঠবে। আর আব্বু-আম্মু, দাদা-দাদীর খুশি মানে আল্লাহও খুশি। আর আল্লাহর খুশি মানেই তো ঈদের খুশির পূর্ণতা। এমনি খুশি ছড়িয়ে পড়–ক সবার ঘরে ঘরে। ঈদ মুবারক।